פלצ'יק מציג את מדליית הארד הקבוצתית בה זכה עם נבחרת ישראל המעורבת באולימפיאדת טוקיו, 2020
**פיטר פלצ'יק** (באוקראינית: **Петер Пальтчик**; נולד ב-4 בינואר 1992) הוא ג'ודוקא ומשפיען רשתישראלי יליד-אוקראינה (חצי האי קרים); זוכה מדליית ארד מאליפות העולם (2023), אלוף אירופה (2020) במשקל עד 100 ק"ג וזוכה במדליית ארד אולימפית (טוקיו 2020) כחלק מנבחרת ישראל בקטגוריית הנבחרות המעורבות.

ביוגרפיה
--------

פלצ'יק נולד בעיר יאלטה, בחצי-האי קרים שבאוקראינה. כתינוק בן תשעה חודשים, עלה לישראל עם אמו לריסה והשניים התגוררו בראשון לציון. לאחר כשנה, עלו לישראל גם סבו וסבתו, הוריה של אמו. עד אשר היה בן שבע, התגוררה אמו של פלצ'יק בארצות הברית למטרות עבודה, ופלצ'יק גדל בישראל עם סבו וסבתו. הוא למד בתיכון יגאל אלון, במגמת תקשורת. את שירותו בצה"ל עשה על תקן "ספורטאי מצטיין" כאפסנאי באגף לוגיסטיקה אווירית בבסיס חיל האוויר בצריפין.

פלצ'יק נולד במשקל גבוה של 5.1 ק"ג עם עצמות עקומות ובעיות בריאות שונות, ורופא המליץ למשפחתו שיתחיל לעסוק בספורט. בעקבות כך, שלח אותו סבו להתאמן בג'ודו בהיותו בן ארבע במועדון "סמוראי דו" בראשון לציון, תחת הדרכתו של פבל מוסין. בגיל 16, הצטרף לנבחרת הקדטים של ישראל. שנה אחר כך, זכה באותה עונה באליפות ישראל לקדטים, לג'וניורס ועד גיל 23. בגיל 18 הצטרף לנבחרת הבוגרת תחת המאמן הלאומי אורן סמדג'ה.

בספטמבר 2011 התחרה באליפות אירופה עד גיל 20 שנערכה בלומל שבבלגיה, וזכה במדליית כסף בקטגוריית המשקל עד 90 ק"ג.

ביוני 2012 עבר פלצ'יק ניתוח מסובך בברך ימין בעקבות קרע ברצועה הצולבת האחורית במהלך אימון שגרתי. בשל הניתוח והשיקום המעבר לקטגורית הבוגרים נקטע עד לשנת 2014.

בינואר 2014 חזר פלצ'יק להתאמן במסגרת נבחרת ישראל הבוגרת בג'ודו. בפברואר 2014 זכה במדליית ארד בטורניר ה-European Open באוברוורט ובספטמבר זכה שוב בארד ב-European Open בטאלין. באליפות ישראל באותה השנה הוא התחרה בקטגוריית המשקל 90 ק"ג וזכה במדליית הזהב.

ב־2015 החליט פלצ'יק בשיתוף עם המאמן הלאומי של הנבחרת לעלות לקטגוריית המשקל עד 100 ק"ג ובכך לנסות לשפר את הביצועים בקרבות. ביוני 2015 השתתף במשחקים האירופיים שנערכו בבאקו והודח בסיבוב השני. בנובמבר 2015, בעיצומו של המירוץ לאולימפיאדת ריו דה ז'ניירו, השתתף פלצ'יק בגרנד פרי צ'ינגדאו וקרע את הרצועות בכתפו במהלך קרב מול האלוף האולימפי המונגולי ניידנגין טובשינבאייר. בכך החמיץ את ההזדמנות להתחרות על כרטיס למשחקים האולימפיים בריו ונאלץ לעבור ניתוח ושיקום ארוך של 9 חודשים.

בפברואר 2017 זכה פלצ'יק במדליית ארד בתחרות מסבב גביע אירופה שנערכה ברומא. במרץ הוא השתתף בגרנד סלאם באקו והגיע למקום החמישי. באליפות אירופה שנערכה בוורשה באפריל אותה שנה הגיע למקום השביעי. ב-4 ביוני התקיימה תחרות מהסבב האירופי בבוקרשט, רומניה, בה פלצ'יק זכה במדליית הארד. ב-18 ביוני זכה במדליית זהב בגרנד פרי קנקון לאחר שניצח בחצי הגמר את לוסיאנו קוראה הברזילאי, לשעבר אלוף העולם, וגבר בגמר על את בנג'מין פלטשר הבריטי בניקוד וזארי. באליפות העולם שנערכה בספטמבר בבודפשט ניצח בשני קרבות אך הפסיד בשמינית הגמר למייקל קורל ההולנדי שדורג ראשון בעולם. באוקטובר זכה במדליית ארד בגרנד סלאם אבו דאבי לאחר שניצח את מיקלוש סירייניץ' ההונגרי.

באפריל 2018 זכה פלצ'יק במדליית זהב בגרנד פרי טביליסי שבגאורגיה כאשר ניצח בגמר את מרב מגרייב מרוסיה באיפון כשתי דקות וחצי לסיום הקרב. באליפות אירופה 2018 שנערכה באפריל בתל אביב, פלצ'יק זכה במדליית הארד בקטגוריית המשקל עד 100 ק"ג. בסיבוב הראשון הוא פגש את יבגניס בורודבקו הלטבי וכשתי דקות מפתיחת הקרב השיג ניקוד וזארי שהספיק לניצחון. בשמינית הגמר הוא פגש את בויאן דוסן הסרבי ולאחר ארבע דקות ללא ניקוד הקרב נכנס לניקוד זהב בו ספג הסרבי את העונש השלישי ופלצ'יק עלה לרבע הגמר. ברבע פלצ'יק גבר על זלים קוטסוייב האזרי כאשר דקה ו-13 שניות לסיום הקרב הצליח להשיג וזארי. בחצי הגמר הוא התמודד מול סיריל מארה הצרפתי ולאחר 2 דקות ו-16 שניות מפתיחת הקרב מארה נכנס לתרגיל חניקה שגרם לפלצ'יק להתעלף והפסיד באיפון. פלצ'יק ירד לקרב על מדליית הארד בו התמודד מול ניאז בילאלוב הרוסי אותו ניצח 39 שניות מפתיחת הקרב כאשר השיג איפון. באוגוסט 2018, פלצ'יק התחרה בגראנד פרי בודפשט וזכה במדליית ארד כאשר בקרב על המדליה פגש את מרטין פאצ'ק השוודי אותו ניצח באיפון לאחר ריתוק. באוקטובר 2018 זכה פלצ'יק במדליית זהב בגראנד סלאם אבו דאבי וזאת לאחר ניצחונות על קרל-ריכרד פריי הגרמני בחצי הגמר ועל סגן האלוף האולימפי, אלמר גסימוב האזרי בגמר. ב-18 בנובמבר, פלצ'יק זכה במדליית זהב בגראנד פרי האג כאשר ניצח באיפון בקרב הגמר את ניקיטה סוויריד הבלארוסי לאחר שהקרב נכנס לזמן ניקוד זהב.

בפברואר 2019 זכה פלצ'יק במדליית ארד בגראנד סלאם פריז היוקרתי. הוא הגיע עד שלב חצי הגמר בו התמודד מול ארון וולף היפני. עשר שניות מפתיחת הקרב השיג פלצ'יק ניקוד וזארי לאחר תרגיל סיאו-אוטושי, אך הפסיד באיפון דקה ו-9 שניות לסיום לאחר שהיפני הצליח לבצע ריתוק. פלצ'יק ירד לקרב על מדליית הארד בו גבר באיפון על זלטקו קומריץ' הקרואטי. במרץ הוא השתתף בגראנד סלאם יקטרינבורג וזכה במדליית הארד כאשר הפסיד בחצי הגמר לארמן אדמיאן הרוסי וניצח בקרב על הארד את מייקל קורל ההולנדי. ביולי הוא זכה במדליית ארד בגראנד פרי זאגרב לאחר שניצח את מיקלוש סירייניץ' ההונגרי בקרב על המדליה. בספטמבר 2019 זכה פלצ'יק באליפות ישראל במשקל של מעל 100 ק"ג שהתקיימה בתל אביב.

בינואר 2020 זכה פלצ'יק בגראנד פרי תל אביב השני, במדליית זהב לאחר שניצח את יריבו, לאונרדו גונסאלבס הברזילאי בווזארי בגמר. פלצ'יק ביצע תרגיל נגד כאשר הברזילאי ניסה להטילו באוצ'י מאטה, והפך אותו על הצד הנגדי כ-45 שניות לפני תום הקרב, יתרון אותו הצליח לשמר עד סיום הקרב.

בפברואר 2020 זכה פלצ'יק במדליית הזהב בגראנד סלאם פריז היוקרתי. פלצ'יק ניצח בגמר את ורלאם ליפרטליאני הגיאורגי, מדליסט הכסף מאולימפיאדת ריו. הקרב בין השניים היה צמוד במיוחד ובמצב של שני עונשים 1:38 דקות בתוך ניקוד הזהב, הצליח פלצ'יק להוציא עונש שלישי מכריע מיריבו ולנצח אחרי החלטת וידאו. זהו הזהב הראשון של ג'ודוקא ישראלי זה 16 שנה בתחרות הכי יוקרתית בסבב העולמי, כשהקודמת הייתה של אריק זאבי.

באליפות אירופה 2020 שנערכה בפראג, זכה פלצ'יק במדליית הזהב לאחר שניצח כל חמשת הקרבות והפך לג'ודוקא הישראלי הרביעי שזוכה בתואר האירופי. הוא התחיל בסיבוב השני בו גבר על בנג'מין פלטשר האירי באיפון 4:32 דקות בתוך זמן ניקוד זהב, המשיך עם ניצחון בעונשים על יבגניס בורודבקו הלטבי בשמינית הגמר וניצח באיפון ברבע הגמר כאשר הכניע את יריבו בוריס באורגייב הבולגרי 43 שניות מפתיחת הקרב לאחר תרגיל בריח. בחצי הגמר פלצ'יק פגש את ורלאם ליפרטליאני הגיאורגי וניצח בניקוד וזארי לאחר תרגיל מוצלח 8 שניות לסיום. בגמר פלצ'יק התמודד מול אלוף אירופה המכהן, ארמן אדמיאן הרוסי, ולאחר 4 דקות ללא ניקוד, הקרב נכנס לניקוד זהב בו ניצח פלצ'יק בווזארי לאחר תרגיל מוצלח. לאחר זכייה זו ובתום האליפות, פלצ'יק עלה למקום הראשון בדירוג העולמי.

בינואר 2021 זכה פלצ'יק במדליית הארד בטורניר המאסטרס שנערך בדוחה שבקטר. הוא החל את דרכו בסיבוב השני בו ניצח בווזארי את אלמר גסימוב האזרי בזמן ניקוד זהב בקרב ארוך של 11 דק׳ ו-42 שניות. ברבע הגמר פלצ'יק ניצח בווזארי את ארמן אדמיאן הרוסי ובחצי הגמר הפסיד בניקוד וזארי לורלאם ליפרטליאני הגיאורגי ונשר לקרב על מדליית הארד בו ניצח בעונשים את אלוף העולם המכהן, ז'ורז' פונסקה הפורטוגלי.

בגראנד סלאם תל אביב 2021 זכה פלצ'יק במדליית הכסף כאשר ניצח 4 מתוך 5 קרבות בריתוק ובניקוד איפון. הוא התחיל בסיבוב השני וניצח באיפון את אארון פארה האוסטרי לאחר ריתוק. בשמינית הגמר ניצח באיפון את איוואן רמרנקו מאיחוד האמירויות באופן דומה, כאשר ביצע ריתוק מיד לאחר תרגיל בשם או-גושי. ברבע הגמר ניצח פלצ'יק את תומאס בריסניו הצ'יליאני שוב באיפון לאחר עוד ריתוק מוצלח, ובחצי הגמר ניצח באיפון וריתוק רביעי את אוניסה סאנבלידזה הגיאורגי. בגמר התמודד פלצ'יק מול מייקל קורל ההולנדי והפסיד בווזארי לאחר שהקרב נכנס לזמן ניקוד זהב.

באולימפיאדת טוקיו 2020, פלצ'יק זכה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל של עד 100 ק"ג, סיים פלצ'יק במקום השביעי. הוא הגיע לתחרות האולימפית מדורג רביעי מבין המתחרים והחל את דרכו בסיבוב השני שם ניצח בווזארי את לחגוואסורנגן אוטגונבאטר המונגולי בתוך זמן ניקוד זהב לאחר שביצע תרגיל בשם סומי-גאשי. ברבע הגמר פלצ'יק הפסיד בווזארי לארון וולף היפני ונשר לקרבות בית הניחומים שם הפסיד באיפון למדורג שמיני, שאדי אל-נחאס הקנדי לאחר שהקרב נכנס לניקוד זהב.

באליפות העולם 2022 שנערכה בטשקנט, זכה פלצ'יק במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 100 ק"ג, הוא הודח בקרב הראשון. בגרנד סלאם פריז 2022 זכה במדליית הכסף לאחר שהפסיד לתומא ניקיפורוב הבלגי.

באליפות העולם 2023 שנערכה בקטר, זכה פלצ'יק במדליית הארד בקטגוריית המשקל עד 100 ק"ג. הוא הגיע אל האליפות מדורג שביעי בעולם והחל את דרכו בסיבוב השני בו גבר באיפון על אידה קנטארו היפני תוך 41 שניות לאחר תרגיל אוצ'י-מטה. בשמינית הגמר ניצח בווזארי את ניאז איליאסוב הרוסי וברבע הגמר הפסיד לזלים קוטסוייב האזרי לאחר קיבל עונש על פעולת התחמקות לא חוקית. פלצ'יק נשר לקרבות בית הניחומים, שם גבר בניקוד ווזארי על נורליחאן שרחאן הקזחי ועלה לקרב על מדליית הארד. בקרב על המדליה היה אמור פלצ'יק להתמודד מול שאדי אל-נחאס הקנדי, שנפצע ונאלץ לפרוש מהתחרות, ופלצ'יק זכה לראשונה בקריירה במדליה באליפות העולם.

הוא הופיע בקמפיין הלבשה תחתונה של דלתא

חיים אישיים
-----------

פלצ'יק נשוי לדניאל יולזרי, חוקרת משטרתית. השניים הורים לתאומים ומתגוררים בבאר יעקב.

פרסים
-----

פרסים לפי האתר "JudoInside"

### המשחקים האולימפיים

* - טוקיו 2020 (קטגוריית הנבחרות המעורבות)

### אליפות העולם

* - טשקנט 2022 (קטגוריית הנבחרות המעורבות)
* - דוחה 2023 (עד 100 ק"ג)

### אליפות אירופה

* - תל אביב 2018
* - פראג 2020

### תחרויות המאסטרס

* מקום חמישי - תחרות המאסטרס גוואנג'ו 2018
* מקום חמישי - תחרות המאסטרס צ'ינגדאו 2019
* - תחרות המאסטרס דוחה 2021
* - תחרות המאסטרס ירושלים 2022
* - תחרות המאסטרס הונגריה 2023

### גראנד סלאם

* מקום חמישי - גראנד סלאם באקו 2017
* - גראנד סלאם אבו דאבי 2017
* - גראנד סלאם אבו דאבי 2018
* מקום חמישי - גראנד סלאם פריז 2018
* - גראנד סלאם יקטרינבורג 2019
* - גראנד סלאם פריז 2019
* - גראנד סלאם פריז 2020
* - גרנד סלאם תל אביב 2021
* - גראנד סלאם פריז 2022
* - גראנד סלאם אולן בטור 2022

### גראנד פרי

* - גראנד פרי קנקון 2017
* - גראנד פרי טביליסי 2018
* - גראנד פרי בודפשט 2018
* - גראנד פרי האג 2018
* - גראנד פרי זאגרב 2019
* - גראנד פרי תל אביב 2020

### גביע העולם

* - אוסטריה 2014
* - אסטוניה 2014
* - איטליה-רומא 2017
* - רומניה 2017

### פרסים אישיים

* ב-18 אפריל 2021, זכה בתואר ספורטאי השנה של איגוד הג'ודו האירופאי לשנת 2020, במעמד נשיא האיגוד סרגיי סולובצ'יק. פלצ'יק הוא הג'ודוקא הישראלי הראשון שזכה בתואר זה.

קישורים חיצוניים
----------------

ויקישיתוף מדיה וקבצים בנושא **פיטר פלצ'יק** בוויקישיתוף
* 

* אתר האינטרנט הרשמי של פיטר פלצ'יק

* אתר האינטרנט הרשמי של פיטר פלצ'יק (באנגלית)
* פיטר פלצ'יק, ברשת החברתית פייסבוק

* פיטר פלצ'יק, ברשת החברתית אקס (טוויטר)

* פיטר פלצ'יק, ברשת החברתית אינסטגרם

* פיטר פלצ'יק, ברשת החברתית טיקטוק

* פיטר פלצ'יק, ברשת החברתית LinkedIn

* פיטר פלצ'יק, סרטונים בערוץ היוטיוב

* פיטר פלצ'יק, באתר olympedia.org

* פיטר פלצ'יק, באתר איגוד הג'ודו העולמי

* פיטר פלצ'יק, באתר JudoInside.com

* פיטר פלצ'יק, באתר הוועד האולימפי בישראל
* אורן אהרוני, "יש ביני לבין אורי ששון הרבה קווים מקבילים", באתר ynet, 19 באפריל 2017
* רענן וייס, הדרך הקשה של פיטר פלצ'יק מחצי האים קרים עד לזכייה באבו דאבי, באתר mynet‏ ראשון, 10 בנובמבר 2017
* אסי ממן, ‏ממועדוני לילה לצמרת הג'ודו: התקווה של ישראל, באתר ONE‏, 21 באפריל 2018
* אתר למנויים בלבד עירד צפריר, פיטר פלצ'יק: "הרגשתי כמו איירון מן", באתר הארץ, 30 באפריל 2018
* שיר זיו, "אני מרשה לעצמי לאכול מתוק רק אחרי תחרויות, לפורקן", באתר ישראל היום, 24 בינואר 2019

הערות שוליים
------------

1. 1 2 3  ערן נבון, לוחם, באתר ישראל היום, 3 במאי 2018
2. 1 2 3 4 5 6  סרטונים לירון שמם, אבא אלוף: הג'ודוקא פיטר פלצ'יק על הזכייה באליפות העולם והאבהות הטרייה, באתר חדשות 13, 20 במאי 2023
3. 1 2  סרטונים יניב טוכמן‏, פיטר פלצ'יק: "כל מה שעברתי כל החיים מתנקז לרגעים המרגשים האלו", באתר וואלה!‏, 30 באוקטובר 2017
4. ↑  אורן אהרוני, ג'ודו: ארד לפיטר פלצ'יק בגביע אירופה, באתר ynet, 19 בפברואר 2017
5. ↑  פלצ'יק סיים במקום החמישי בגראנד סלאם באקו, באתר ONE‏, 12 במרץ 2017
6. ↑  אורן אהרוני, ג'ודו: פלצ'יק סיים שביעי באליפות אירופה, באתר ynet, 22 באפריל 2017
7. ↑  פיטר פלצ'יק זכה במדליית זהב בגראנד פרי קנקון, באתר וואלה!‏, 19 ביוני 2017
8. ↑  פיטר פלצ'יק הודח בשמינית גמר אליפות העולם, באתר ONE‏, 2 בספטמבר 2017
9. ↑  כבוד לישראל: ארד לששון ופלצ'יק באבו דאבי, באתר nrg‏, 28 באוקטובר 2017
10. ↑  אורן אהרוני, טביליסי: פיטר פלצ'יק זכה בזהב, קוכמן בארד, באתר ynet, 1 באפריל 2018
11. ↑  "דקה אחר דקה: היום השלישי של אליפות אירופה בג'ודו" - תקצירי הקרבות של פלצ'יק באליפות אירופה, 28 באפריל 2018, אתר ערוץ הספורט
12. ↑  יניב טוכמן‏, פיטר פלצ'יק זכה במדליית ארד, אכזבה גדולה לאורי ששון באליפות אירופה, באתר וואלה!‏, 28 באפריל 2018
13. ↑  אורן אהרוני, ענק: פיטר פלצ'יק זכה בזהב בגראנד סלאם אבו דאבי, באתר ynet, 29 באוקטובר 2018
14. ↑  יאיר צוקר, ‏שווה זהב: מדליית זהב לפיטר פלצ'יק בגראנד פרי האג בג'ודו, באתר דבר העובדים בארץ ישראל, 18 בנובמבר 2018
15. ↑  פיטר פלצ'יק בגמר גרנד פרי תל אביב, באתר איגוד הג'ודו הבינלאומי, ‏25 בינואר 2020
16. ↑  פיטר פלצ'יק זכה באליפות אירופה בג'ודו, באתר ערוץ הספורט, 21 בנובמבר 2020
17. ↑  איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021
18. ↑  "דקה אחר דקה: ג'ודו קבוצתי 31.7" - תקצירי הקרבות, 31 ביולי 2021, אתר ערוץ הספורט סרטונים
19. ↑  אליפות העולם בג'ודו 2022 - התחרות הקבוצתית, באתר איגוד הג'ודו העולמי
20. ↑  שירי אלג'ם, ‏מדליית כסף לפלצ'יק בגרנד סלאם פריז, באתר ערוץ הספורט, 6 בפברואר 2022
21. ↑  בר זגה, שווה מדליה: פיטר פלצ'יק בקמפיין הלבשה תחתונה, במדור "פנאי פלוס" באתר ynet‏, 11 במאי 2022
22. 1 2  יפעת מנהרדט, פיטר פלצ'יק: "בעקבות האולימפיאדה אני מוצף בהודעות, למרות שכולם יודעים שאני נשוי", באתר ynet, 22 באוגוסט 2021
23. ↑  אורן אהרוני, מזל טוב כפול: פיטר פלצ'יק אבא לתאומים, באתר ישראל היום, 2 במאי 2023
24. ↑  מידע על הג'ודוקא, באתר JudoInside
25. ↑  אורן אהרוני, אליפות אירופה בג'ודו: ששון הפסיד בקרב על הארד, פלצ'יק איבד את התואר, באתר ynet, 18 באפריל 2021

| מדליסטים אולימפיים ישראלים  |
| --- |
| זוכי מדליית זהב  | גלישת רוח גל פרידמן (2004) • התעמלות מכשירים ארטיום דולגופיאט (2020) • התעמלות אומנותית לינוי אשרם (2020) |  |
| זוכי מדליית כסף  | ג'ודו יעל ארד (1992) |
| זוכי מדליית ארד  | ג'ודו אורן סמדג'ה (1992) • גלישת רוח גל פרידמן (1996) • קיאק מיכאל קולגנוב (2000) • ג'ודו אריק זאבי (2004)‏ • גלישת רוח שחר צוברי (2008) • ג'ודו ירדן ג'רבי (2016) • ג'ודו אורי ששון (2016) • טאקוונדו אבישג סמברג (2020)‏ • ג'ודו נבחרת ישראל בג'ודו (2020) |

|  משלחת ישראל לאולימפיאדת טוקיו (2020)  |
| --- |
| מרוץ אופני כביש **אופניים** | שלומי חיימי • עומר שפירא |
| אתלטיקה **אתלטיקה** | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |
| בדמינטון **בדמינטון** | מישה זילברמן • קסניה פוליקרפובה |
| בייסבול **בייסבול** | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |
| ג'ודו **ג'ודו** | גילי כהן • גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון 
מדליית ארד לנבחרת ישראל המעורבת (גברים-נשים) נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |
| גלישת גלים **גלישת גלים** | ענת ליליאור |
| הרמת משקולות **הרמת משקולות** | דוד ליטבינוב |
| התעמלות אמנותית **התעמלות אמנותית** | מדליית זהב ללינוי אשרם לינוי אשרם • ניקול זליקמן 
נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |
| התעמלות **התעמלות מכשירים** | מדליית זהב לארטיום דולגופיאט ארטיום דולגופיאט • ליהיא רז • אלכס שטילוב |
| טאקוונדו **טאקוונדו** | מדליית ארד לאבישג סמברג אבישג סמברג |
| טריאתלון **טריאתלון** | רן שגיב • שחר שגיב |
| קליעה **ירי תחרותי** | סרגיי ריכטר |
| שחייה **שחייה** | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |
| שחייה אומנותית **שחייה אומנותית** | שלי בובריצקי • עדן בלכר |
| שחייה במים פתוחים **שחייה במים פתוחים** | מתן רודיטי |
| קשתות **קשתות** | איתי שני |
| רכיבה **רכיבה** | אשלי בונד • דניאל גולדשטיין-וולדמן • אלברטו משען • טדי ולוק |
| שיט **שיט** | נויה בר עם • שחר טיבי • יואב כהן • קטי ספיצ'קוב • שי קקון |